Aalborg Stiftstidende, 1846-11-25
Forlangt Jndrykkelse. Man finder i den Berlingske Tidende af 14de Novemder en Artikel, hvoraf det fremgaaer, at Redactionen, som for nogen Tid siden særdeles havde bifaldet Generalpostdirectionens Forehavende om at sætte en Dampskibsfart igang imellem Kjøbenhavn og Kiel, nu efter senere indhentede Oplysninger maatte ansee det for mindre ønskeligt, formedelst en Yttring, som dette Collegium havde gjort i Anledning af en Forespørgsel, som var skeet fra Rhederiet af Dampskibet Copenhagen, at Saadant endnu ikke var paatænkt. Saa gjerne som vi nu indrømme, at man bør opfylde om endogsaa ikkun et halvt givet Løfte, saa maa man dog paa den anden Side tage i Betragtning, at Rhederne af Dampskibet Copenhagen, have givet Anledning til velbegrundede Klager. Det vil endnu være at erindre, at flere af Bladene omtalte med Mishag, at ved Omskiftningen af Copenhagen, og Christian VIII. havde man, uden at tage mindste Hensyn til Publicums Tarv, ladet en Tour fra Kjøbenhavn bortfalde, til stor Ulempe for mange Reisende, da ved det i September Maaned indtrufne Uheld paa Dampskibet Copenhagen, Farten standsedes, var man flere Dage uden Communication, og Følgen var, at da man endda havde forsømt at lade det betids nok bekjendtgjøre i Altona og Hamburg, saa at de Reisende endnu kunde have benyttet Løven, maatte disse, hvoriblandt mange Normænd, hvem det var magtpaaliggende at naae Kjøbenhavn forinden den norske Dampbaads Afgang, foretage Landtouren fra Hamburg til Kjøbenhavn, som jo medførte megen Tidsspilde og Omkostninger. Dersom vi ere vel underrettede, saa er det nærmest denne Mangel paa Opmærksomhed imod Publicum, som har foranlediget Generalpostdirectionen til at paabetænke en Dampskibsforbindelse paa denne vigtige Route, og at dette finder meget bifald af den oplyste Deel af Folket kan dristigt paastaaes. Hvad nu den Berl. Tdes Raisonnement om Rentabiliteten af et Dampskib paa den omtalte Linie angaaer, saa kjende vi ikke sammes Kilder, men kunne forsikkre, at de ere meget upaalidelige; thi vi vide med Bestemthed, at Christian VIII., der omendskjøndt den fra Begyndelsen af var indkjøbt til en meget lav Priis, dog senere ved en betydelig Reparatur blev til et meget dyrt Skib, har i nogle Aar aldeles fortjent sig fri, men hvor den gode Berl. Td., har havt sin Forklaring fra, at Passagerernes Antal paa Kielerrouten ikke er synderlig tiltaget, er uforstaaeligt, thi den maatte dog nærmest vide det Modsatte fra sine egne Passageerlister, og vi kunne forsikkre, at til Trods for det store Antal Pladse, som findes ombord i Copenhagen, saa har man dog fordetmeste maattet oprede Senge for Passagererne paa Gulvet i Salonen, ikke at tale om, at Saamange, formedelst den utaalelige Hede i de saa maadeligt indrettede Sovekahytter foran for Herrer, have foretrukket at tage Leie paa Gulvet, og ved denne Leilighed være det tillige sagt, at det saameget ved Ankomsten af den Berl. Td., udbasunede fortræffelige Skib Copenhagen uden Forskiel er befundet at være et rankt, slingrende, af en utaalelig Rysten ledsaget Dampskib, som med Hensyn til den belovede Hurtighed, saasnart som det blæser noget, ikke opfylder stort meer end Christian VIII, fuldførte. Vi ville altsaa haabe og vente, at Generalpostdirectionen ikke formedelst meget utidige Pietetsfølelser imod saa høitstaaende Folk, som vist i det modsatte Tilfælde ville være de seneste til at gjøre Gjengjæld, vil lade sig afholde fra ved Skibsfartens Aabning at sætte Geisers i Fart, som har været paatænkt, endnu benægtes den Berl. Tdes Paastand, at Stettin farten er i Tiltagende, meget meer er det Modsatte Tilfældet og Geiser befundet for stort for det Samqvem, som finder Sted imellem Stettin og Kjøbenhavn, og hvad Løvens Concurrence angaaer, saa er den nok neppe værd at omtale, da Antallet af Reisende, som gaae fra Sted til Sted med samme, er altfor ubetydeligt til at komme i Betragtning.